Parlamentul României

 Comisia pentru agricultură, silvicultură, industrie alimentară şi servicii  specifice
                 Bucureşti, 18.08.2004

                 Nr. 24/311

Către,

Comisia juridică, de disciplină şi imunităţii

AVIZ

asupra proiectului de Lege pentru completarea Legii nr.752/2001 privind organizarea şi funcţionarea Academiei Române


În conformitate cu prevederile art.89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu proiectul de Lege pentru completarea Legii nr.752/2001 privind organizarea şi funcţionarea Academiei Române, transmis cu adresa nr.P.L.X.-422  din  30 iunie 2004 şi înregistrat sub nr.24/308/01.07.2004.


Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat în şedinţa din 16.08.2004. 

Membrii Comisiei au examinat proiectul de lege, expunerea de motive la acesta, precum şi avizul favorabil al Consiliului Legislativ nr.773/05.05.2004.

În urma dezbaterilor, membrii comisiei au hotărât, în unanimitate, să  avizeze favorabil proiectul de lege, cu următorul amendament:

-  Articol unic – După alineatul (3) al articolului 4 din Legea nr.752/2001 privind organizarea şi funcţionarea Academiei Române, publicată în Monitorul Oficial al României, Partea I, nr.843 din 28 decembrie 2001, se introduc cinci alineate noi, alin.(4), (5), (6), (7) şi (8), cu următorul cuprins:

“(4) Terenurile forestiere care au aparţinut Academiei Române se retrocedează în proprietatea acesteia.

(5) Retrocedarea terenurilor forestiere prevăzute la alin.(4) se face pe un singur amplasament de comun acord cu Ministerul Agriculturii, Pădurilor şi Dezvoltării Rurale  şi Regia Naţională a Pădurilor.

(6) Prefectul la propunerea comisiei judeţene de fond funciar în raza căreia se află terenurile forestiere, retrocedate în condiţiile alin.(4) şi (5), emite titlul de proprietate Academiei Române. 

(7) Terenurile forestiere retrocedate vor fi administrate potrivit legii, în scopurile stabilite de Academia Română.  

În raport cu obiectul şi conţinutul său, proiectul de lege face parte din categoria legilor organice.


  PREŞEDINTE,




SECRETAR,


  Ioan BÂLDEA 



         Alexandru PEREŞ    

Întocmit: expert Gheorghe Goţa 

